Праграму мерапрыемства, якое складалася з 34 нумароў, адкрыла песня “Героям” у выкананні вакальна-інструментальнага ансамбля “Выток” з філіяла БрДТУ Брэсцкага дзяржаўнага політэхнічнага каледжа. Парадавалі творчымі набыткамі гледачоў і прадстаўнікі Пінскага каледжа БрДУ імя А.С.Пушкіна: народны камерны хор пранікнёна выканаў песню “Паклонімся вялікім тым гадам”, танцавальная група “Не дзяўчаты” прадэманстравала “Настаўніцкае танга”, а Настасся Скалковіч — інструментальную кампазіцыю “Фантазія для цымбал”.